ai4bharat/Pralekha huggingface dataset:
প্রধানমন্ত্রীরদপ্তর
হোলির শুভেচ্ছা জানানোয় বেঞ্জামিন নেতানিয়াহুকে ধন্যবাদ প্রধানমন্ত্রীর
নয়াদিল্লি, ৮ মার্চ, ২০২৩
ইজরায়েলের প্রধানমন্ত্রী বেঞ্জামিন নেতানিয়াহুর হোলির শুভেচ্ছার জবাবে প্রধানমন্ত্রী শ্রী নরেন্দ্র মোদী ট্যুইটে বলেন :
“আপনার বিশেষ হোলির শুভেচ্ছার জন্য ধন্যবাদ বন্ধু, প্রধানমন্ত্রী @netanyahu। সারা ভারতবর্ষে এই উৎসব বর্ণময়ভাবে উদযাপন করা হয়।
আমি আপনাকে ও ইজরায়েলবাসীকে পুরিম-এর শুভকামনা জানাই। চাগ সামিচ!”
PG/PM/DM
(
বিদ্যুৎমন্ত্রক
২০২০-২১ অর্থবর্ষে লক্ষ্য পূরণের বিবরণ পেশ করে ভারত সরকারের সঙ্গে সমঝোতাপত্র স্বাক্ষর রাষ্ট্রায়ত্ত পিএফসি সংস্থার
নয়াদিল্লি, ২৯ সেপ্টেম্বর, ২০২০
কেন্দ্রীয় বিদ্যুৎ মন্ত্রকের অধীন রাষ্ট্রায়ত্ত সংস্থা পাওয়ার ফিনান্স কর্পোরেশন বা পিএফসি ২০২০-২১ অর্থবর্ষে লক্ষ্য পূরণের বিস্তারিত বিবরণ পেশ করে ভারত সরকারের সঙ্গে সমঝোতাপত্র বা মউ স্বাক্ষর করেছে। এই সমঝোতাপত্রে ভারত সরকারের হয়ে স্বাক্ষর করেন বিদ্যুৎ দপ্তরের সচিব শ্রী সঞ্জীব নন্দন সহায় এবং পিএফসি-র হয়ে সংস্থার সিএমডি শ্রী আর এস ভিঁলো।
ভারত সরকার কর্মকান্ড-ভিত্তিক বিভিন্ন সূচকের ভিত্তিতে, যেমন – কাজকর্ম পরিচালনা ক্ষেত্রে রাজস্ব সংগ্রহের অংশ হিসাবে মুনাফা, সংস্থার গড় মূলধন প্রভৃতি অনুযায়ী ৩৬ হাজার কোটি টাকার এক উচ্চাকাঙ্খী রাজস্ব সংগ্রহের লক্ষ্য স্থির করেছে।
রাষ্ট্রায়ত্ত পিএফসি বিগত বছরগুলিতে কাজকর্মের ক্ষেত্রে নজির সৃষ্টি করেছে। সেই প্রেক্ষিতে ভারত সরকারের সংস্থা-ভিত্তিক রেটিং বা মাপকাঠি রাষ্ট্রায়ত্ত এই সংস্থাকে উল্লেখযোগ্য কাজকর্মের ক্ষেত্রে এক প্রামাণিক সাক্ষ্য বহন করছে।
CG/BD/SB
(Visitor Counter : 117
প্রধানমন্ত্রীরদপ্তর
শ্রীল ভক্তি বেদান্ত স্বামী প্রভূপাদজির ১২৫তম জন্মবার্ষিকী উপলক্ষ্যে প্রধানমন্ত্রীর বিশেষ স্মারক মুদ্রা প্রকাশ
শ্রীল ভক্তি বেদান্ত স্বামী প্রভূপাদজি ভারতের এক মহান অনুসারী ছিলেন
ভক্তি যুগের সামাজিক বিপ্লব ছাড়া ভারতের অবস্থা কি হত এবং কি ভাবে তার স্বরূপ প্রকাশিত হত সেটি কল্পনা করাই কষ্টসাধ্য : প্রধানমন্ত্রী
আমাদের যোগ এবং আয়ুর্বেদ জ্ঞান থেকে সারা বিশ্ব যাতে উপকৃত হয় সেই সিদ্ধান্ত আমরা নিয়েছি : প্রধানমন্ত্রী
শ্রীল ভক্তি বেদান্ত স্বামী প্রভূপাদজি ভক্তি বেদান্তকে বিশ্বের চেতনার সঙ্গে যুক্ত করার জন্য কাজ করে গেছেন : প্রধানমন্ত্রী
নতুন দিল্লি, ১ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে শ্রীল ভক্তি বেদান্ত স্বামী প্রভূপাদজির ১২৫তম জন্মবার্ষিকী উপলক্ষ্যে একটি বিশেষ স্মারক মুদ্রা প্রকাশ করেন। অনুষ্ঠানে সংস্কৃতি, পর্যটন ও উত্তর – পূর্বাঞ্চলীয় উন্নয়ন মন্ত্রী শ্রী জি কিষাণ রেড্ডি সহ অন্যান্যরা উপস্থিত ছিলেন।
এই উপলক্ষ্যে প্রধানমন্ত্রী বলেন, একদিন আগেই ছিল জন্মাষ্টমী। আজ শ্রীল প্রভূপাদজি ১২৫তম জন্মবার্ষিকী এই দিনের সঙ্গে যুক্ত হয়েছে। সাধনা যোগের সঙ্গে আনন্দ অর্জন মিলে মিশে গেছে। আজাদি কা অমৃত মহোৎসবের মধ্যেই এই অনুষ্ঠান আয়োজন করা হয়েছে। শ্রীল প্রভূপাদ স্বামী এবং কৃষ্ণ ভক্ত লক্ষ লক্ষ মানুষ আজ এই দিনটি বিশ্বের বিভিন্ন প্রান্তে উদযাপন করছেন।
শ্রী মোদী বলেন, ভগবান কৃষ্ণের জন্য প্রভুপাদ স্বামীর অতিপ্রাকৃত নিষ্ঠা ছিল। তিনি ছিলেন ভারতের এক মহান অনুসারী। তিনি দেশের স্বাধীনতা সংগ্রামে অংশ নিয়েছিলেন। অসহযোগ আন্দোলনকে সমর্থন করে স্কটিস কলেজ থেকে তিনি তার ডিপ্লোমা গ্রহণ করেন নি।
প্রধানমন্ত্রী বলেন, যোগের বিষয়ে আমাদের জ্ঞান সারা বিশ্বে ছড়িয়ে দিতে হবে। ভারতের স্থিতিশীল জীবনযাত্রা, আয়ুর্বেদের মতো বিজ্ঞানকে সারা বিশ্বে পরিচিত করাতে হবে। আমরা সিদ্ধান্ত নিয়েছি, সারা বিশ্ব যাতে এর থেকে উপকৃত হয়, সেই লক্ষ্যে আমরা কাজ করবো। যখনই আমরা কোনো দেশে যাই এবং সেখানকার লোকেরা আমাদের হরে কৃষ্ণ বলে সম্বোধন করেন। আমরা একাত্মতা এবং গর্ব অনুভব করি। প্রধানমন্ত্রী বলেন, যখন মেক ইন ইন্ডিয়ার পণ্য সামগ্রী সেই সব দেশে দেখা যায়, তখনও একই অনুভূতি হয়। আমরা এই মর্মে ইস্কনের থেকে অনেক কিছু শিখতে পারি।
শ্রী মোদী বলেন, দাসত্বের সময়ে ভক্তি ভারতের চেতনাকে উদ্বুদ্ধ করেছিল। আজ পণ্ডিত ব্যক্তিরা বলেন, ভক্তি যুগের সামাজিক বিপ্লব ছাড়া ভারতের অবস্থা কি হত এবং কি ভাবে তার স্বরূপ প্রকাশিত হত সেটি কল্পনা করাই কষ্টসাধ্য। ভক্তি আস্থা, সামাজিক এবং অগ্রাধিকারের বৈষম্যকে সরিয়ে ঈশ্বরের সঙ্গে জীবের মেলবন্ধন ঘটিয়েছে। চৈতন্য মহাপ্রভূর মতো সন্ন্যাসীরা౼ যাঁরা ভক্তি চেতনায় সমাজকে আবদ্ধ করেছিলেন এবং আস্থা ও বিশ্বাসের মন্ত্র দিয়েছিলেন, তাঁদের কাছেও সেই সময় অত্যন্ত কঠিন ছিল।
শ্রী মোদী বলেন, স্বামী বিবেকানন্দের মতো সন্ন্যাসীরা যখন বেদান্তকে পশ্চিমে নিয়ে যায়, সেই সময়ে শ্রীল প্রভূপাদ এবং ইস্কন ভক্তি যোগকে পৃথিবীর কাছে পৌঁছে দেবার মহান কাজ শুরু করে। তিনি ভক্তি বেদান্তকে বিশ্বের চেতনার সঙ্গে যুক্ত করেছিলেন।
প্রধানমন্ত্রী বলেন আজ পৃথিবীর বিভিন্ন দেশে ইস্কনের শত শত মন্দির এবং গুরুকূল ভারতীয় সংস্কৃতিকে বাঁচিয়ে রেখেছে। আস্থার অর্থ উৎসাহ উদ্দীপনা এবং আনন্দ আর মানবতার মধ্যেই বিশ্বাস অন্তর্নিহিত রয়েছে, এই বাণী ইস্কন ভারতের জন্য সারা পৃথিবীতে প্রচার করেছে। কচ্ছের ভূমিকম্প, উত্তরাখন্ডে বিপর্যয় এবং ওডিশা ও পশ্চিমবঙ্গে ঘূর্ণিঝড়ের সময় ইস্কন যে পরিষেবা দিয়েছে, তার কথা উল্লেখ করে শ্রী মোদী বলেন, মহামারীর সময়েও এই সংস্থার ভূমিকা অত্যন্ত প্রশংসনীয়।
CG/CB/SFS
(
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ১৪ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৫ মে, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ১৪ লক্ষ ৭৩ হাজার ৫৯৫টি টিকার ডোজ হাতে রয়েছে।
CG/BD/SB
(Visitor Counter : 96
প্রতিরক্ষামন্ত্রক
মোজাম্বিকে মানবিক সহায়তা কার্যে ভারতীয় নৌবাহিনীর সঙ্গে ভারতীয় বংশোদ্ভুতরাও যোগ দিয়েছেন
নয়াদিল্লি, ২৫ মার্চ, ২০১৯
মোজাম্বিকে প্রাকৃতিক বিপর্যয় মোকাবিলা ও মানবিক সহায়তা কার্যে ভারতীয় নৌবাহিনীর তিনটি জাহাজ সুজাতা, সারথি এবং শার্দুল-এর সঙ্গে স্হানীয় ভারতীয় বংশোদ্ভুতরাও যোগ দিয়েছেন। স্হানীয় ভারতীয় জনগোষ্ঠীর পক্ষ থেকে উদ্ধারকারী দলগুলিকে স্বেচ্ছায় যানবাহনের ব্যবস্হা করে দেওয়া হচ্ছে। এছাড়া উদ্ধারকারীদের জন্য ভারতীয় জনগোষ্ঠীর পক্ষ থেকে মোবাইল ফোনের স্হানীয় সিম কার্ডের ব্যবস্হা করা হয়েছে, যাতে তারা যোগাযোগ রক্ষা করতে পারেন তার উদ্যোগও নেওয়া হয়েছে।
১৮ই মার্চ থেকে পোর্ট বেইরা-তে ত্রাণ ও উদ্ধার কাজে ইতিমধ্যেই প্রায় ২০০ জন মানুষকে বুজি এলাকা থেকে উদ্ধার করা হয়েছে। মূল ভূখন্ডের থেকে বিচ্ছিন্ন হয়েছিল এই এলাকাটি। পোর্ট বেইরা, গাউরা-গাউরাথে দ্বীপ এবং ইমনহামিজুয়া-র মাতাদৌরা স্কুলে তিনটি চিকিৎসা শিবির বসানো হয়েছে এবং ১৫০০ জনেরও বেশি মানুষকে চিকিৎসা সহাতয়া প্রদান করা হয়েছে। রাষ্ট্রসঙ্ঘ মিশন এবং স্হানীয় কর্তৃপক্ষের সঙ্গে সমন্বয়ের ভিত্তিতে ভারতীয় নৌবাহিনীর চেতক হেলিকপ্টার প্রত্যন্ত অঞ্চল থেকে দূর্গত মানুষকে উদ্ধার করার জন্য চেষ্টা চালাচ্ছে। এছাড়া বিশ্ব খাদ্য কর্মসূচি সংগঠনের পক্ষ থেকে সরবরাহ করা খাদ্য ও জলের প্যাকেট প্রত্যন্ত
দূর্গত এলাকাগুলিতে ফেলা হচ্ছে। নৌবাহিনীর জাহাজগুলি থেকে স্কুল, গীর্জা, হাসপাতাল এবং অনাথাশ্রমগুলিতে স্হানীয় সরকারের সঙ্গে সমন্বয়ের ভিত্তিতে গোষ্ঠী পরিষেবা চালু করা হয়েছে। স্হানীয় দূর্গত মানুষজনের জন্য গোষ্ঠী রান্নাঘর থেকে রান্না করা খাবার দেওয়ার ব্যবস্হা করা হয়েছে। এছাড়া স্হানীয় কর্তৃপক্ষকে প্যাকেটের মাধ্যমে বিতরণের জন্য ২২ টন পানীয় জল দেওয়া হয়েছে। মোজাম্বিকে সাইক্লোন বিধ্বস্ত এলাকাগুলিত দূর্গত মানুষের কষ্ট লাঘব করার জন্য আরও কিছুদিন ত্রাণ কার্য চালানো হবে।
CG/PB/NS
(Visitor Counter : 94
শ্রমওকর্মসংস্থানমন্ত্রক
সরকার লেবার কোডের মাধ্যমে কর্মচারী এবং নিয়োগকারীদের মধ্যে অধিকার ও বাধ্যবাধকতার ভারসাম্য বজায় রাখার চেষ্টা করেছে : শ্রী গাঙ্গোয়ার
নয়াদিল্লী, ২২ সেপ্টেম্বর, ২০২০
শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ গাঙ্গোয়ার আজ লোকসভায় ৩টি লেবার কোড আলোচনার জন্য পেশ করেছেন। মন্ত্রী বলেছেন, এই কোডগুলি কর্মচারী এবং নিয়োগকারীদের স্বার্থ, অধিকার এবং বাধ্যবাধকতার মধ্যে ভারসাম্য বজায় রাখার জন্য আনা হয়েছে। তিনি জোর দিয়ে বলেছেন, শ্রমিকের কল্যাণ সর্বোচ্চ পর্যায়ে নিশ্চিত করার জন্য এই কোডগুলি গুরুত্বপূর্ণ ভূমিকা নেবে। এই ৩টি কোড হল- ১. ওএসএইচ কোড, ২. আইআর কোড এবং ৩. সামাজিক নিরাপত্তা কোড।
গত ৭৩ বছরের মধ্যে এই প্রথম বেশ কিছু ক্ষেত্রে নিয়ম তৈরি করা হচ্ছে বলে উল্লেখ করে মন্ত্রী জানিয়েছেন প্রথাগতভাবে কর্মসংস্থানের জন্য নিয়োগ পত্রের অধিকার এখানে যুক্ত করা হয়েছে। তিনি আরও বলেছেন, পরিযায়ী শ্রমিকদের সংজ্ঞার পরিবর্তন করা হয়েছে। এখন থেকে যারা ঠিকাদারদের মাধ্যম ছাড়াই অন্য রাজ্যে কাজ করতে যাবেন তারাও পরিযায়ী শ্রমিক হিসেবে বিবেচিত হবেন। এরফলে দেশের বিভিন্ন জন-কল্যাণমূলক প্রকল্পের সুবিধা তারা পাবেন।
একইভাবে শ্রী গাঙ্গোয়ার জানিয়েছেন, কর্মচ্যুত কর্মীদের অন্য কাজের বিষয়ে প্রশিক্ষণের ব্যবস্থা করা হচ্ছে। তিনি বলেছেন, এই কোডের মধ্যে সবথেকে উল্লেখযোগ্য বিধান হল অসংগঠিত ক্ষেত্রের শ্রমিক, জিআইজি এবং প্ল্যাটফর্ম শ্রমিকদের সামাজিক সুরক্ষা বলয়ে নিয়ে আসা হবে। শ্রী গাঙ্গোয়ার আরও বলেছেন, ট্রেড ইউনিয়নের গুরুত্বকে স্বীকৃতি দিয়ে ত্রিস্তরীয় মীমাংসা প্রক্রিয়ার প্রস্তাব করা হয়েছে। শ্রমিকদের বিভিন্ন সমস্যার দ্রুত সমাধানের জন্য শিল্পোদ্যোগ পর্যায়, রাজ্য পর্যায় এবং জাতীয় পর্যায়ে আলোচনা করার ব্যবস্থা এখানে রাখা হয়েছে।
মন্ত্রী জোর দিয়ে বলেছেন লেবার কোডে যে পরিবর্তনগুলি আনা হয়েছে সেগুলি অভূতপূর্ব সংস্কারের কথা মাথাই রেখেই করা হয়েছে। প্রযুক্তি, কাজের ধারা, কাজের জায়গার সুবিধা এবং কাজের প্রকৃতির বিষয়গুলি বিবেচনা করে বলা যায় গত ৭৩ বছরে দেশে অনেক পরিবর্তন হয়েছে। ৭০ বছর আগেও কেউ ভাবতে পারতেন না একজন বাড়ি থেকেও কাজ করতে পারেন। আর তাই আন্তর্জাতিক পটভূমিকার পরিবর্তন এবং ভবিষ্যতের কাজের ধারার কথা বিবেচনা করে শ্রম আইনে পরিবর্তনগুলি আনা হয়েছে। এই কারণে ঐতিহাসিক ৪টি লেবার কোডকে বাস্তবায়িত করার উদ্যোগ নেওয়া হয়েছে।
শ্রী গাঙ্গোয়ার আরও জানান, কিভাবে ৪টি সাব কমিটি, ১০টি আন্তঃমন্ত্রী পর্যায়ের কমিটি, ট্রেড ইউনিয়ন, কর্মচারী সংগঠন, রাজ্য সরকার, বিশেষজ্ঞ, আন্তর্জাতিক প্রতিষ্ঠান এবং জনসাধারণের সঙ্গে এই লেবার কোডগুলি নিয়ে আলোচনা করা হয়েছে। ২-৩ মাস ধরে জনসাধারণ বিভিন্ন পরামর্শ দেওয়ার সুযোগ পেয়েছেন।
মন্ত্রী লোকসভার সদস্যদের কাছে এগুলি নিয়ে আলোচনা করে সর্বসম্মতভাবে তা গ্রহণ করার আবেদন জানিয়েছেন।
CG/CB/NS
(Visitor Counter : 104
প্রধানমন্ত্রীরদপ্তর
জনগণের অংশগ্রহণের মাধ্যমে সফল হওয়ার লক্ষ্যে জল-শক্তি অভিযান দ্রুত গতিতে এগিয়ে চলেছে
প্রধানমন্ত্রী কয়েকটি সফল ও উদ্ভাবনী জল সংরক্ষণ মূলক প্রয়াসের কথা শোনালেন
নয়াদিল্লি, ২৬ জানুয়ারি, ২০২০
জল-শক্তি অভিযান
প্রধানমন্ত্রী শ্রী নরেন্দ্র মোদী আজ মন কি বাত বেতার অনুষ্ঠানে বলেন, জনগণের অংশগ্রহণের ফলে জল-শক্তি অভিযানে দ্রুত গতি আসছে। এ প্রসঙ্গে তিনি কয়েকটি সফল ও উদ্ভাবনী জল সংরক্ষণ মূলক প্রয়াসের কথাও সকলের সঙ্গে ভাগ করে নেন।
রাজস্হানের জালোর জেলার কথা উল্লেখ করে প্রধানমন্ত্রী বলেন, সেখানে দুটি ঐতিহাসিক সিঁড়ি যুক্ত কুয়ো আস্তাকুড়ে পরিণত হয়েছিল। কিন্তু একদিন ভদ্রায়ুন এবং থানাওয়ালা পঞ্চায়েতের শত শত মানুষ জল-শক্তি অভিযানের আওতায় ওই কুয়ো দুটির পুনরুজ্জীবনের সংকল্প গ্রহণ করেন। বর্ষার মরশুমের অনেক আগেই সাধারণ মানুষের আস্তাকুড়ে পরিণত হওয়া ওই কুয়ো দুটির সংস্কারে নিজেদের নিয়োজিত করেন। এই কর্মসূচির জন্য কিছু মানুষ অর্থদান করেন, কিছু মানুষ কায়িক শ্রম দিয়ে সাহায্য করেন। এর ফলস্বরূপ একদা আস্তাকুড়ে পরিণত হওয়া ওই ঐতিহাসিক কুয়ো দুটি এখন তাদের জীবনরেখা হয়ে উঠেছে।
একইভাবে উত্তরপ্রদেশের বারাবাঁকির সারাহি হ্রদ গ্রামবাসীদের সমবেত প্রচেষ্টার দরুণ নতুন জীবন পেয়েছে। উত্তরাখন্ডে আলমোড়া-হালওয়ানি মহাসড়ক বরাবর সুনিয়াকোটের গ্রামবাসীরা তাদের গ্রামে পানীয় জলের বন্দোবস্ত সুনিশ্চিত করতে নিজেরাই উদ্যোগ নেন। এই কাজে কিছু মানুষ অর্থ সংগ্রহ করেন, কিছু মানুষ শ্রম দেন। এদের এই সমবেত প্রয়াসের ফলেই গ্রামে পাইপলাইন বসানো হয় এবং একটি পাম্পিং স্টেশন স্হাপন করা হয়। এভাবেই কয়েক দশকের পুরানো জলের সমস্যার সমাধান ঘটে।
প্রধানমন্ত্রী প্রত্যেককে ‘#Jalshakti4India’- ব্যবহার করে জল সংরক্ষণ ও বৃষ্টির জল সঞ্চয়ের বিভিন্ন প্রচেষ্টার কথা সকলের সঙ্গে ভাগ করে নেওয়ার আহ্বান জানান।
গত বছরের জুলাই মাসে জল সংরক্ষণ ও জল নিরাপত্তা সুনিশ্চিত করতে জলশক্তি অভিযানের সূচনা হয়। জল সংকটগ্রস্হ জেলা ও ব্লকগুলিতে এই অভিযানে অগ্রাধিকার দেওয়া হচ্ছে।
CG/ BD /NS
(Visitor Counter : 68
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯০ কোটি ৬৭ লক্ষ ছাড়িয়েছে
১২-১৪ বছর বয়সীদের ৩ কোটি ৯ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ৪৯৪
দেশে গত ২৪ ঘণ্টায় ২ হাজার ৮৯৭ জন নতুন করে আক্রান্ত হয়েছেন
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক ভিত্তিতে আক্রান্তের হার বর্তমানে ০.৭৪ শতাংশ
নয়াদিল্লী, ১১ মে, ২০২২
ভারতে কোভিড-১৯ টিকাকরণ ১৯০ কোটি ৬৭ লক্ষ ৫০ হাজার ৬৩১ ছাড়িয়েছে। ১২-১৪ বছর বয়সীদের কোভিড-১৯ টিকাকরণ গত ১৬-ই মার্চ থেকে শুরু হয়েছে। এখনও পর্যন্ত এই বয়সী ছেলেমেয়েদের ৩ কোটি ৯ লক্ষ ৪ হাজার ৯২৮-টি টিকার প্রথম ডোজ দেওয়া হয়েছে। একইভাবে ১৮-৫৯ বছর বয়সীদের কোভিড-১৯ টিকার প্রিকশন ডোজ দেওয়া শুরু হয় গত ১০-ই এপ্রিল থেকে।
আজ সকাল ৭টা পর্যন্ত পাওয়া প্রাথমিক তথ্যের ভিত্তিতে টিকাকরণের পরিসংখ্যান নিম্নরূপ-
|
|
স্বাস্থ্যকর্মী
|
|
প্রথম ডোজ
|
|
১,০৪,০৫,৯২০
|
|
দ্বিতীয় ডোজ
|
|
১,০০,২৬১৮১
|
|
প্রিকশন ডোজ
|
|
৪৯,৬৪,৪৬২
|
|
অগ্রভাগে থাকা স্বাস্থ্যকর্মী
|
|
প্রথম ডোজ
|
|
১,৮৪,১৭,১৭৪
|
|
দ্বিতীয় ডোজ
|
|
১,৭৫,৫৮,৮৪৭
|
|
প্রিকশন ডোজ
|
|
৮০,২৭,৭৩৩
|
|
১২-১৪ বছর বয়সী
|
|
প্রথম ডোজ
|
|
৩,০৯,০৪,৯২৮
|
|
দ্বিতীয় ডোজ
|
|
১,০৬,৫৩,৫৭৬
|
|
১৫-১৮ বছর বয়সী
|
|
প্রথম ডোজ
|
|
৫,৮৮,১০,৮০২
|
|
দ্বিতীয় ডোজ
|
|
৪,৩৪,৪০,৬৪৫
|
|
১৮-৪৪ বছর বয়সী
|
|
প্রথম ডোজ
|
|
৫৫,৬৩,৬১,৮৯৭
|
|
দ্বিতীয় ডোজ
|
|
৪৮,২৯,৪১,০৭৯
|
|
প্রিকশন ডোজ
|
|
৩,১৭,৯৪২
|
|
৪৫-৫৯ বছর বয়সী
|
|
প্রথম ডোজ
|
|
২০,৩০,৮৩,২৫০
|
|
দ্বিতীয় ডোজ
|
|
১৮,৯২,০০,৬৬৮
|
|
প্রিকশন ডোজ
|
|
৮,৬২,৩২৬
|
|
৬০ বছরের বেশি বয়সী
|
|
প্রথম ডোজ
|
|
১২,৬৯,৮১,৫৮১
|
|
দ্বিতীয় ডোজ
|
|
১১,৭৯,১২,১২৬
|
|
প্রিকশন ডোজ
|
|
১,৫৮,৭৯,৪৯৪
|
|
প্রিকশন ডোজ
|
|
৩,০০,৫১,৯৫৭
|
|
মোট
|
|
১,৯০,৬৭,৫০,৬৩১
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ৪৯৪, যা মোট আক্রান্তের ০.০৫ শতাংশ।
জাতীয় স্তরে সুস্থতার হার ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ২ হাজার ৯৮৬ জন। এরফলে মহামারী শুরুর সময় থেকে মোট সুস্থতার সংখ্যা ৪ কোটি ২৫ লক্ষ ৬৬ হাজার ৯৩৫।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ৮৯৭ জন।
দেশে গত ২৪ ঘণ্টায় ৪ লক্ষ ৭২ হাজার ১৯০-টি কোভিড-১৯ নমুনা পরীক্ষা হয়েছে। এরফলে মোট নমুনা পরীক্ষার সংখ্যা ৮৪ কোটি ১৯ লক্ষ ৮৬ হাজার ৮৯১।
সাপ্তাহিক ভিত্তিতে আক্রান্তের হার বর্তমানে ০.৭৪ শতাংশ এবং দৈনিক ভিত্তিতে আক্রান্তের হার ০.৬১ শতাংশ।
CG/BD/NS
পর্যটনমন্ত্রক
দর্শনীয় পর্যটন কেন্দ্র হিসেবে গড়ে তুলতে মন্ত্রক ১৭টি পর্যটন স্থলকে চিহ্নিত করেছে : শ্রী প্রহ্লাদ সিং প্যাটেল
নয়াদিল্লি, ১৬ মার্চ, ২০২০
২০১৮-১৯ এবং ২০১৯-২০-র বাজেট ঘোষণা অনুযায়ী পর্যটন মন্ত্রক দেশের ১৭টি পর্যটন স্থলকে দর্শনীয় পর্যটন কেন্দ্র হিসেবে গড়ে তোলার জন্য চিহ্নিত করেছে। এগুলি হল – উত্তরপ্রদেশের তাজমহল ও ফতেপুর সিক্রি, মহারাষ্ট্রের অজন্তা ও ইলোরা, দিল্লিতে হুমায়ুনের সমাধি, লালকেল্লা ও কুতুব মিনার, গোয়ার কোলভা, রাজস্থানের আমের কেল্লা, গুজরাটের সোমনাথ ও ঢোলাভিরা, মধ্যপ্রদেশের খাজুরাহো, কর্ণাটকের হাম্পি, তামিলনাড়ুর মহাবলীপুরম, অসমের কাজিরাঙ্গা, কেরলের কুমারাকম এবং বিহারের মহাবোধী মন্দির।
লোকসভায় আজ লিখিত জবাবে এই তথ্য জানান সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল। তিনি আরও জানান, এই পর্যটন স্থলগুলিকে আরও দর্শনীয় করে তুলতে পর্যায়ক্রমে পরিকাঠামোগত মানোন্নয়নের পরিকল্পনা রয়েছে। এর উদ্দেশ্য হল পর্যটকদের আরও বেশি সুবিধা প্রদান ও অনন্য অভিজ্ঞতা সঞ্চয়ের সুযোগ করে দেওয়া। তবে, মানোন্নয়নের ক্ষেত্রে জমি সংগ্রহের দায়িত্ব থাকবে সংশ্লিষ্ট রাজ্য সরকার বা কেন্দ্রশাসিত অঞ্চল প্রশাসনের ওপর।
CG/BD/DM
(Visitor Counter : 58
পরিবেশওঅরণ্যমন্ত্রক
শ্রী ভূপেন্দ্র যাদব এবং মিঃ জন কেরির মধ্যে টেলিফোনে বার্তালাপ
নয়াদিল্লি, ১১ জানুয়ারি, ২০২২
কেন্দ্রীয় পরিবেশ, বন ও জলবায়ু পরিবর্তন বিষয়ক মন্ত্রী শ্রী ভূপেন্দ্র যাদব এবং মার্কিন যুক্তরাষ্ট্রের পরিবেশ সংক্রান্ত বিষয়ক রাষ্ট্রদূত মিঃ জন কেরির মধ্যে সোমবার ভারতীয় সময় সন্ধ্যা ৭টায় টেলিফোনে কথা হয়েছে।
বার্তালাপের সময় তাঁরা কপ-২৬ এর বৈঠকে জলবায়ু পরিবর্তন রোধে ভারতের ঘোষিত লক্ষ্য সহ বিভিন্ন বিষয় নিয়ে আলোচনা করেছেন। উভয় নেতাই জলবায়ু পরিবর্তন রোধের লক্ষ্য, আর্থিক যোগান, পদক্ষেপ গ্রহণ এবং বাস্তবায়ন – এই চারটি স্তম্ভের উপর গঠিত ‘ভারত-মার্কিন জলবায়ু পরিবর্তন রোধে কার্যকরি পদক্ষেপ ও আর্থিক যোগান সংক্রান্ত বার্তালাপ’ শীর্ষক বিষয় নিয়ে আলোচনা করেছেন।
প্রধানমন্ত্রী শ্রী নরেন্দ্র মোদী গ্লাসগোয় ‘পরিবেশের জন্য জীবনযাত্রা’ শীর্ষক বিষয়ের উপর যে প্রচারাভিযানের কথা তুলে ধরেছিলেন, তার গুরুত্ব ও প্রয়োজনীয়তার উপর জোর দেন শ্রী যাদব। উভয় নেতাই আসন্ন মেজর ইকনোমিক ফোরাম -এর বৈঠক নিয়েও আলোচনা করেছেন।
CG/SS/SB
(Visitor Counter : 90
আয়ুষ
ন্যাশনাল মেডিসিনাল প্ল্যান্টস বোর্ড ঔষধি গাছ সংক্রান্ত একটি সংগঠনের সূচনা করেছে
নয়াদিল্লি, ২৮ ডিসেম্বর, ২০২০
আয়ুষ মন্ত্রকের ন্যাশনাল মেডিসিনাল প্ল্যান্টস বোর্ড  ঔষধি গাছের সরবরাহ-শৃঙ্খল ও মূল্য-শৃঙ্খল ব্যবস্থার সঙ্গে যুক্ত সংশ্লিষ্ট সবপক্ষের মধ্যে যোগাযোগ ও সমন্বয়ের প্রয়োজনীয়তার বিষয়টি উপলব্ধি করেছে। এই প্রেক্ষিতে এনএমপিবি-র সংগঠন গুণমান সমৃদ্ধ ঔষধি গাছ, ভেষজ উপাদানের গবেষণা ও উন্নয়ন, এ ধরনের গাছের চাষ ও সংরক্ষণ, ভেষজ গুণসম্পন্ন গাছের ব্যবসা/বিপণনের মতো গুরুত্বপূর্ণ বিষয়গুলি দূর করবে বা সমস্যা সমাধানে প্রয়োজনীয় পদক্ষেপ নেবে।
ভেষজ গাছ উৎপাদক ও কৃষকদের মধ্যে সংযোগ স্থাপনে ‘বীজ থেকে চারাগাছ সরবরাহ’ করার লক্ষ্যে প্রয়োজনীয় পদক্ষেপ নেওয়া হচ্ছে। সেই সঙ্গে, গুণমান সমৃদ্ধ ভেষজ গাছের চাষ, উন্নত কৃষি কাজ পদ্ধতি এবং ফসল বা বীজ পরিপক্ক হওয়ার পর তা সংগ্রহে আধুনিক পদ্ধতির ব্যবহার এবং অপচয় হ্রাস করার মতো বিষয়গুলিতে গুরুত্ব দেওয়া হচ্ছে।
প্রথম পর্যায়ে এনএমপিবি সংগঠন যে সমস্ত ঔষধি গাছের চাষ ও সংরক্ষণের প্রস্তাব করেছে, তার মধ্যে রইয়েছে – অশ্বগন্ধা, পিপ্পালি, অনলা, গুগগুলু, শতভরি প্রভৃতি।
এনএমপিবি-র ওয়েবসাইটে এই সংগঠনে নাম নথিভুক্তিকরণের লিঙ্ক দেওয়া হয়েছে, যেখানে কৃষক/কৃষক উৎপাদক সংগঠন, ভেষজ গুণমান সমৃদ্ধ চারাগাছ রোপণ সামগ্রী কেন্দ্র/বীজ ব্যাঙ্ক/নার্সারি/স্বনির্ভর গোষ্ঠী/স্বেচ্ছাসেবী সংগঠন/ব্যবসায়ী সমিতি/উৎপাদক/রপ্তানিকারক/ফার্মা সংস্থা/গবেষণা প্রতিষ্ঠান/কৃষি বিশ্ববিদ্যালয়গুলি নাম নথিভুক্ত করতে পারে।
অসামরিকবিমানপরিবহণমন্ত্রক
কোভিড-১৯ টিকার পরীক্ষামূলক সরবরাহের জন্য তেলেঙ্গানা সরকারকে ড্রোন ব্যবহারে অনুমতি
নয়াদিল্লি, ৩০ এপ্রিল, ২০২১
কেন্দ্রীয় অসামারিক বিমান পরিবহণ মন্ত্রক এবং অসামরিক বিমান পরিবহণ সংক্রান্ত মহানির্দেশক  তেলেঙ্গানা সরকারকে ড্রোন প্রযুক্তির ব্যবহারে শর্ত-সাপেক্ষে ছাড় দিয়েছে। দৃষ্টি সীমানার মধ্যে পরীক্ষামূলকভাবে কোভিড-১৯ টিকার সরবরাহের ক্ষেত্রে ড্রোন ব্যবহারে অনুমতি দেওয়া হয়েছে। প্রাথমিকভাবে এক বছর মেয়াদে অথবা নতুন নির্দেশ জারি না হওয়া পর্যন্ত তেলেঙ্গানা সরকার ড্রোন ব্যবহারে অনুমতি দিয়েছে। তবে, রাজ্য সরকারের পক্ষ থেকে যে সমস্ত সংস্থা ড্রোন পরিচালনার দায়িত্বে থাকবে তাদের সমস্ত শর্তাবলী ও বিধিনিষেধ পুঙ্খানুপুঙ্খভাবে মেনে চলতে হবে।
পরীক্ষামূলক এই ড্রোন ব্যবহারের মাধ্যমে যে সমস্ত অঞ্চলে ড্রোন প্রযুক্তি ব্যবহার করে টিকা সরবরাহ করা প্রয়োজন, সেই সমস্ত এলাকার জনগণ, ভৌগোলিক অবস্থান প্রভৃতির মূল্যায়ন করা সম্ভব হবে। এর আগে চলতি মাসের গোড়ায় কোভিড-১৯ টিকা সরবরাহের ক্ষেত্রে বিভিন্ন সম্ভাবনা খুঁজে বের করার জন্য ড্রোন প্রযুক্তি ব্যবহারে ভারতীয় চিকিৎসা গবেষণা পর্ষদকে  অনুমতি দেওয়া হয়েছে। আইআইটি কানপুরের সঙ্গে সহযোগিতায় ড্রোন প্রযুক্তি ব্যবহারের বিভিন্ন দিক খতিয়ে দেখা হবে।
তেলেঙ্গানা সরকারকে ড্রোন ব্যবহারের যে অনুমতি দেওয়া হয়েছে, তার ফলে টিকার দ্রুত সরবরাহ এবং গুণগতমানের স্বাস্থ্য পরিষেবা পাওয়ার সুবিধা পূরণ করা সম্ভব হবে। এছাড়াও, সাধারণ মানুষের বাড়ির দোরগোড়ায় প্রাথমিক স্বাস্থ্য পরিষেবা পৌঁছে দেওয়া সুনিশ্চিত হবে; আকাশপথে সরবরাহের মাধ্যমে কোভিড সংক্রমণ প্রবণ এলাকা অথবা যেখানে কোভিড সংক্রমণের হার অত্যন্ত বেশি সেখানে মনুষ্য হস্তক্ষেপ ন্যূনতম রাখা সম্ভব হবে; বিশেষ করে প্রত্যন্ত অঞ্চলে স্বাস্থ্য পরিষেবার সুবিধা পাওয়া সুনিশ্চিত হবে; চিকিৎসা পরিষেবা প্রদান ব্যবস্থায় অগ্রগতি ঘটবে। এই ড্রোন প্রযুক্তি এমন সময় কাজে লাগানোর পরিকল্পনা হয়েছে, যখন কোভিড টিকার তৃতীয় ডোজ শীঘ্রই দেওয়া শুরু হতে চলেছে। তাই, এই পরিস্থিতিতে সারা দেশে টিকা সরবরাহের কাজে ড্রোন প্রযুক্তি গুরুত্বপূর্ণ ভূমিকা নিতে চলেছে।
ড্রোন ব্যবহারের অনুমতি সংক্রান্ত সরকারি বিজ্ঞপ্তি দেখার জন্য নীচের লিঙ্কে ক্লিক করুন – https://static.pib.gov.in/WriteReadData/specificdocs/documents/2021/apr/doc202143031.pdf
SC/BD/SB
(Visitor Counter : 144
প্রধানমন্ত্রীরদপ্তর
ব্লুমবার্গ গ্লোবাল বিজনেস ফোরামে প্রধানমন্ত্রীর মুখ্য ভাষণ
নয়াদিল্লি, ২৫ সেপ্টেম্বর, ২০১৯
নিউইয়র্কে আজ ব্লুমবার্গ গ্লোবাল বিজনেস ফোরামে মুখ্য ভাষণটি দেন প্রধানমন্ত্রী শ্রী নরেন্দ্র মোদী।
সম্মানিত অতিথি অভ্যাগতদের উদ্দেশে প্রধানমন্ত্রী বলেন, তিনি এই সুযোগে ভারতের উন্নয়নের কাহিনীর ভবিষ্যৎ দিশা সম্পর্কে বলবেন। প্রধানমন্ত্রী বলেন, ভারতের বৃদ্ধির কাহিনী গণতন্ত্র, জনসংখ্যা, চাহিদা এবং সিদ্ধান্ত গ্রহণের ক্ষমতা এই চারটি স্তম্ভের ওপর দাঁড়িয়ে আছে।
দেশে রাজনৈতিক স্থিরতার জন্য ভারতীয় অর্থনীতির সুবিধা হয়েছে বলে উল্লেখ করেন প্রধানমন্ত্রী।
প্রধানমন্ত্রী সরকারের গৃহীত সংস্কারের সাফল্যের বিশ্ব-স্বীকৃতির বিষয়টিও উল্লেখ করেন। এই সূত্রে তিনি লজিস্টিকস্ পারফরম্যান্স ইন্ডেক্সে ১০ ধাপ উত্থান, গ্লোবাল কম্পিটিভনেস ইন্ডেক্সে ১৩ পয়েন্ট উত্থান, গ্লোবাল ইনোভেশন ইন্ডেক্সে ২৪ ধাপ উত্থানের কথা উল্লেখ করেন। এর পাশাপাশি, বিশ্ব ব্যাঙ্কের ‘ইজ অফ ডুয়িং বিজনেস’ ইন্ডেক্সে ৬৫ ধাপ উন্নতির কথা বলেন তিনি।
প্রধানমন্ত্রী ব্লুমবার্গ ন্যাশনাল ব্র্যান্ড ট্র্যাকার, ২০১৮ সমীক্ষার কথাও বলেন, যেখানে সম্প্রতি ভারত এশিয়ান অর্থনীতির মধ্যে শীর্ষ স্থান দখল করেছে বিশ্ব বিনিয়োগ টানার ক্ষেত্রে। রাজনৈতিক স্থিরতা, মুদ্রাস্থিরতা, উচ্চ গুণমানসম্পন্ন পণ্য, দুর্নীতি বিরোধীতা, উৎপাদনের কম খরচ, কৌশলগত ঠিকানা এবং মেধাসত্ত্ব অধিকারের প্রতি শ্রদ্ধা ইত্যাদি ১০টি নির্দেশকের মধ্যে ৭টিতে শীর্ষ স্থান অধিকার করেছে ভারত।
কারিগরি এবং উদ্ভাবনী ক্ষেত্রে প্রধানমন্ত্রী আন্তর্জাতিক বাণিজ্য মহলকে ভারতে লগ্নির আমন্ত্রণ জানান এবং বলেন যে, তাদের প্রযুক্তি এবং ভারতের মেধা একসঙ্গে বিশ্বকে বদলে দিতে পারে। তাদের উচ্চতা ভারতের দক্ষতার সঙ্গে যুক্ত হয়ে বিশ্বের অর্থনৈতিক বৃদ্ধি দ্রুততর করতে পারে।
প্রধানমন্ত্রীর মুখ্য ভাষণের পরই ব্লুমবার্গের প্রতিষ্ঠাতা শ্রী মাইকেল ব্লুমবার্গের সঙ্গে তাঁর একটি আলাপাচারিতা অনুষ্ঠিত হয়।
CG/AP/SB
(Visitor Counter : 73
প্রতিরক্ষামন্ত্রক
এনসিসি ৭২তম প্রতিষ্ঠা বার্ষিকী উদযাপন করছে
নয়াদিল্লী, ২১ নভেম্বর, ২০২০
জাতীয় সমর শিক্ষার্থী বাহিনী  বিশ্বের বৃহত্তম উর্দিধারি যুব সংগঠন। এই সংগঠন ২২শে নভেম্বর ৭২তম প্রতিষ্ঠা বার্ষিকী উদযাপন করবে। আজ জাতীয় যুদ্ধ স্মারকে যেসব বীর সেনানীরা দেশের জন্য আত্মবলিদান করেছেন, তাঁদের প্রতি শ্রদ্ধা নিবেদন করে এই অনুষ্ঠান শুরু হয়েছে। প্রতিরক্ষা সচিব ডঃ অজয় কুমার এবং এনসিসি-র মহানির্দেশক লেফ্টেন্যান্ট জেনারেল রাজীব চোপরা এনসিসি সংগঠনের পক্ষ থেকে স্মারকে পুষ্পার্ঘ্য নিবেদন করেছেন।
প্রতিরক্ষা সচিব বলেছেন, কোভিড-১৯ মহামারীর বিরুদ্ধে এনসিসি ক্যাডেটরা নিঃস্বার্থভাবে কাজ করছেন। করোনা যোদ্ধা হিসেবে প্রাক্তন এনসিসি সদস্যরাও যোগ দিয়েছেন। এছাড়াও এক ভারত শ্রেষ্ঠ ভারত, আত্মনির্ভর ভারত, ফিট ইন্ডিয়া, স্বচ্ছ অভিযান, মেগা পলিউশন পাখওয়ারা, ডিজিটাল লিটারেসি, আন্তর্জাতিক যোগ দিবস, বৃক্ষরোপন, টিকাকরণ ইত্যাদি বিভিন্ন কর্মসূচিকে এনসিসি সদস্যরা বাস্তবায়িত করতে সাহায্য করেন।
প্রধানমন্ত্রী শ্রী নরেন্দ্র মোদী ১৫ই আগস্ট দেশের সীমান্তবর্তী ও উপকূলবর্তী অঞ্চলে এনসিসি কর্মসূচির প্রসার ঘটানোর ওপর বিশেষ গুরুত্ব দিয়েছেন। সেনাবাহিনী, নৌবাহিনী ও বিমান বাহিনীতে আরও ১ লক্ষ ক্যাডেটকে অন্তর্ভুক্ত করার পরিকল্পনা করা হয়েছে। প্রতিরক্ষা সচিব ডঃ অজয় কুমার জানিয়েছেন আমাদের সীমান্ত ও উপকূলবর্তী জেলায় এনসিসি-র প্রসার ঘটলে ওই অঞ্চলের যুব সম্প্রদায় সশস্ত্র বাহিনীতে যোগ দিতে উৎসাহিত হবে।
এনসিসি-র বহুপাক্ষিক কর্মতৎপরতা রয়েছে। এর মধ্য দিয়ে যুব সম্প্রদায় স্বাবলম্বী হয়ে ওঠে। খেলাখুলা ও অভিযানমূলক বিভিন্ন কর্মসূচিতে অনেক ক্যাডেটের নজরকারা সাফল্যে দেশ ও সংগঠন গর্বিত হয়। এনসিসি আজকের যুব সম্প্রদায়কে আগামী দিনের দায়িত্ববান নাগরিক হিসেবে গড়ে তোলে।
প্রতিষ্ঠা দিবসে দেশজুড়ে রক্তদান শিবির ও বিভিন্ন সামাজিক কর্মসূচি হাতে নেওয়া হয়েছে।
রেলমন্ত্রক
ছট পুজোর জন্য চক্ররেল ট্রেন পরিষেবা নিয়ন্ত্রণ
কলকাতা, ০৯ নভেম্বর, ২০২১
পবিত্র ছট পুজো উপলক্ষে ‘গঙ্গা স্নান’ এবং ‘ডান্ডি’ উদযাপনের জন্য আগামী ১০ নভেম্বর সন্ধ্যা এবং ১১ নভেম্বর সকালে চক্ররেল পরিষেবা নিয়ন্ত্রণ করা হবে। এই দুই দিন অর্থাৎ বুধবার বেলা ১টা থেকে পরদিন অর্থাৎ বৃহস্পতিবার দুপুর ৩টে পর্যন্ত ট্রেন পরিষেবা নিয়ন্ত্রণের কথা জানানো হয়েছে। এই প্রেক্ষিতে ট্রেন পরিষেবায় নিম্ন লিখিত সূচি অনুযায়ী নিয়ন্ত্রণ করা হবে :
আগামী ১০ নভেম্বর
• চক্ররেলের তিন জোড়া ইএমইউ লোকাল ট্রেনের যাত্রাপথ সংক্ষিপ্তকরণ করা হয়েছে বা কলকাতা স্টেশন থেকে যাত্রা শুরু করবে।
• দুই জোড়া লোকাল ট্রেন ভিন্ন পথে ঘুরিয়ে দেওয়া হবে এবং শিয়ালদহ উত্তর শাখা থেকে যাত্রা শুরু করবে অথবা যাত্রার সমাপ্তি ঘটবে।
• চক্ররেলের এক জোড়া ইএমইউ লোকাল ট্রেনের যাত্রাপথ সংক্ষিপ্ত করা হয়েছে বা বালিগঞ্জ স্টেশন থেকে যাত্রা শুরু করবে।
• চক্ররেলের এক জোড়া ইএমইউ ট্রেনের যাত্রাপথ কাঁকুড়গাছি রোড জংশন বা বালিগঞ্জ রুটে ঘুরিয়ে দেওয়া হবে অথবা বালিগঞ্জ স্টেশনে যাত্রাপথ শেষ বা শুরু করা হবে।
• চক্ররেলের এক জোড়া ইএমইউ লোকাল ট্রেনের পরিষেবা মাঝেরহাট স্টেশন পর্যন্ত সংক্ষিপ্ত করা হয়েছে বা এই স্টেশন থেকে যাত্রা শুরু করবে।
এছাড়াও, চক্ররেলের আরও এক জোড়া ইএমইউ লোকাল ট্রেন কাঁকুড়গাছি রোড জংশন – বালিগঞ্জ রুটে ঘুরিয়ে দেওয়া হবে।
১১ নভেম্বর ২০২১
• চক্ররেলের তিন জোড়া ইএমইউ লোকাল ট্রেনের যাত্রাপথ কলকাতা স্টেশন পর্যন্ত সংক্ষিপ্ত করা হয়েছে বা এই স্টেশন থেকে যাত্রা শুরু করবে।
• এই রেলের তিন জোড়া ইএমইউ লোকাল ট্রেনের যাত্রাপথ শিয়ালদহ উত্তর শাখা পর্যন্ত সংক্ষিপ্ত করা হয়েছে বা এই স্টেশন থেকে যাত্রা শুরু করবে।
• এক জোড়া ইএমইউ লোকাল ট্রেনের পরিষেবা বালিগঞ্জ স্টেশন পর্যন্ত সংক্ষিপ্ত করা হয়েছে বা এই স্টেশন থেকে যাত্রা শুরু করবে।
• চক্ররেলের এক জোড়া ইএমইউ লোকাল ট্রেন কাঁকুড়গাছি রোড জংশন – বালিগঞ্জ রুটে ঘুরিয়ে দেওয়া হয়েছে এবং বালিগঞ্জ স্টেশনে যাত্রা সমাপ্তি বা যাত্রা শুরু করবে।
• চক্ররেলের এক জোড়া ইএমইউ লোকাল ট্রেন পরিষেবা বাতিল করা হচ্ছে।
এছাড়াও, চক্ররেলের আরও দুই জোড়া লোকাল ট্রেন কাঁকুড়গাছি রোড জংশন – বালিগঞ্জ রুটে ঘুরিয়ে দেওয়া হবে।
SSS/BD/SKD/
(Visitor Counter : 10